ข้อใดเป็นวัคซีนที่จำเป็นต้องได้รับก่อนการเดินทาง
A. วัคซีนป้องกันโรคไทฟอยด์
B. วัคซีนไข้เหลือง
C. วัคซีนป้องกันโรคไข้กาฬหลังแอ่น
D. วัคซีนป้องกันโรคไวรัสตับอักเสบเอ
E. วัคซีนป้องกันโรคพิษสุนัขบ้า
ข้อที่ถูกต้องคือ B.  เนื่องจาก เพราะวัคซีนไข้เหลือง เป็นวัคซีนที่จำเป็นต้องได้รับก่อนการเดินทาง ส่วนข้ออื่น ๆ เป็นวัคซีนที่แนะนำให้นักท่องเที่ยวใช้ตามความเหมาะสม

วัคซีนที่ใช้สำหรับนักเดินทาง สามารถจำแนกได้เป็น 2 ประเภทหลัก ๆ ได้แก่

1. วัคซีนที่จำเป็นต้องได้รับก่อนการเดินทาง เป็นวัคซีนที่ถูกกำหนดไว้ว่านักเดินทางจำเป็นต้องได้รับก่อนการเดินทางโดยเป็นไปตามกฎอนามัยระหว่างประเทศ ซึ่งปัจจุบันมีเพียงชนิดเดียวคือ วัคซีนไข้เหลือง สำหรับผู้ที่จะต้องเดินทางไปยังดินแดนที่มีการแพร่ระบาดของไข้เหลือง ซึ่งได้แก่ ประเทศในแถบแอฟริกาและอเมริกาใต้ โดยจำเป็นต้องได้รับวัคซีนนี้ ก่อนการเดินทางอย่างน้อย 10 วัน

2. วัคซีนที่แนะนำให้นักท่องเที่ยวใช้ตามความเหมาะสม เป็นวัคซีนที่แนะนำให้ใช้ในนักเดินทางบางกลุ่มบางคนตามความเหมาะสม โดยจะพิจารณาจากหลายๆ ปัจจัยประกอบกัน เช่น ประเทศหรือสถานที่ที่จะไปมีความเสี่ยงในการติดเชื้อมากแค่ไหน ระยะเวลาที่จะไปกิจกรรมที่จะไปทำ (เช่น ไปทำงาน ไปเรียนหรือท่องเที่ยว) ตลอดจนต้องพิจารณาถึงตัวนักเดินทางและตัวโรคด้วย ซึ่งวัคซีนในกลุ่มนี้ ได้แก่
- วัคซีนป้องกันโรคไทฟอยด์ ซึ่งจะพิจารณาให้ในนักท่องเที่ยวที่เดินทางไปในประเทศแถบเอเชียใต้ซึ่งมีความเสี่ยงสูง เช่น อินเดียเนปาลบังกลาเทศเป็นต้น
- วัคซีนป้องกันโรคพิษสุนัขบ้า ซึ่งเหมาะกับนักท่องเที่ยวบางกลุ่มเช่น ผู้ที่จะเดินทางไปยังพื้นที่ห่างไกลในประเทศอินเดีย จีน หรือประเทศกำลังพัฒนาอื่นๆ เนื่องจากหากนักท่องเที่ยวถูกสัตว์กัดในพื้นที่นั้นๆ อาจจะหาวัคซีนป้องกันโรคพิษสุนัขบ้าได้ยากมาก จึงควรจะต้องให้วัคซีนโรคพิษสุนัขบ้าเพื่อป้องกันไว้ก่อน
- วัคซีนป้องกันโรคไวรัสตับอักเสบเอ ซึ่งเป็นโรคที่ติดต่อได้โดยการกินอาหารหรือน้ำที่มีการปนเปื้อนของไวรัส ซึ่งมีความเสี่ยงสูงในกลุ่มประเทศในทวีปเอเชีย โดยเฉพาะอย่างยิ่งในแถบเอเชียใต้ ทวีปแอฟริกาและอเมริกาใต้
- วัคซีนป้องกันโรคไข้กาฬหลังแอ่นเป็นวัคซีน เฉพาะที่แนะนำให้ใช้ในนักเดินทางบางกลุ่ม เช่น ผู้ที่จะไปประเทศในทวีปแอฟริกา เช่น ประเทศซูดาน ไนจีเรีย เอธิโอเปีย เป็นต้นหรือแม้แต่นักเรียนนักศึกษาไทยที่จะไปศึกษาต่อในประเทศแถบยุโรปและอเมริกา ก็ได้มีข้อกำหนดเอาไว้เช่นกันว่าต้องฉีดวัคซีนชนิดนี้ รวมไปถึงผู้แสวงบุญที่ประเทศซาอุดิอาระเบีย ซึ่งได้มีข้อกำหนดไว้ว่าทุกคนที่เข้าไปแสวงบุญจำเป็นต้องฉีดวัคซีนนี้ก่อนไป
12.อายุรศาสตร์ (อายุรศาสตร์) - Internal Medicine